CELEX: 62009CA0137
Language: da
Date: 2010-12-16 00:00:00
Title: Sag C-137/09: Domstolens dom (Anden Afdeling) af 16. december 2010 — Marc Michel Josemans mod Burgemeester van Maastricht (anmodning om præjudiciel afgørelse fra Raad van State — Nederlandene) (Fri udveksling af tjenesteydelser — frie varebevægelser — princippet om forbud mod forskelsbehandling — foranstaltning truffet af en lokal offentlig myndighed, der forbeholder coffee-shops for nederlandske hjemmehørende — salg af såkaldte »milde« stoffer — salg af alkoholfrie drikkevarer og mad — hensynet til at bekæmpe narkoturismen og de dermed forbundne belastninger — offentlig orden — beskyttelse af den offentlige sundhed — sammenhæng — forholdsmæssighed)

19.2.2011   
            
            
               DA
            
            
               Den Europæiske Unions Tidende
            
            
               C 55/6
            
         Domstolens dom (Anden Afdeling) af 16. december 2010 — Marc Michel Josemans mod Burgemeester van Maastricht (anmodning om præjudiciel afgørelse fra Raad van State — Nederlandene)
   (Sag C-137/09) (1)
   
   (Fri udveksling af tjenesteydelser - frie varebevægelser - princippet om forbud mod forskelsbehandling - foranstaltning truffet af en lokal offentlig myndighed, der forbeholder coffee-shops for nederlandske hjemmehørende - salg af såkaldte »milde« stoffer - salg af alkoholfrie drikkevarer og mad - hensynet til at bekæmpe narkoturismen og de dermed forbundne belastninger - offentlig orden - beskyttelse af den offentlige sundhed - sammenhæng - forholdsmæssighed)
   2011/C 55/09
   Processprog: nederlandsk
   
      Den forelæggende ret
   
   Raad van State
   
      Parter i hovedsagen
   
   
      Sagsøger: Marc Michel Josemans
   
      Sagsøgt: Burgemeester van Maastricht
   
      Sagens genstand
   
   Anmodning om præjudiciel afgørelse — Raad van State — fortolkning af artikel 12 EF, 18 EF, 29 EF og 49 EF — narkoturisme — kommunal vedtægt, der forbyder ikke-hjemmehørendes adgang til coffeeshops, der sælger narkotika — offentlig orden — forskelsbehandling
   
      Konklusion
   
   
               1)
            
            
               En coffee-shop-indehaver kan ikke inden for rammerne af sin virksomhed bestående i handel med narkotika, der ikke er en del af et af de kompetente myndigheder strengt kontrolleret salg med henblik på anvendelse til medicinske eller videnskabelige formål, påberåbe sig artikel 12 EF, 18 EF, 29 EF eller 49 EF for at anfægte en kommunal ordning som den, der er omhandlet i hovedsagen, og som forbyder personer uden bopæl i Nederlandene adgang til sådanne etablissementer. For så vidt angår virksomhed bestående i salg af alkoholfrie drikkevarer og mad i de samme etablissementer kan artikel 49 EF ff. med føje påberåbes af en sådan indehaver.
            
         
               2)
            
            
               Artikel 49 EF skal fortolkes således, at en ordning som den, der er omhandlet i hovedsagen, udgør en restriktion for den frie udveksling af tjenesteydelser, der er garanteret ved EF-traktaten. Denne restriktion er dog begrundet i hensynet til at bekæmpe narkoturismen og de dermed forbundne belastninger.
            
         
      (1)  EUT C 141 af 20.6.2009.